b'\n_START_ARTICLE_\nJuodkalnijos transportas\n_START_PARAGRAPH_\nStraipsnis apra\xc5\xa1o Juodkalnijos transport\xc4\x85.\n_START_SECTION_\nGele\xc5\xbeinkeliai\n_START_PARAGRAPH_\nI\xc5\xa1 viso:_NEWLINE_250\xc2\xa0km_NEWLINE_standartin\xc4\x97 v\xc4\x97\xc5\xbe\xc4\x97: (1435mm)_NEWLINE_250\xc2\xa0km_NEWLINE_siauroji v\xc4\x97\xc5\xbe\xc4\x97:_NEWLINE_n\xc4\x97ra\n_START_SECTION_\nAp\xc5\xbevalga\n_START_PARAGRAPH_\nJuodkalnijos gele\xc5\xbeinkeli\xc5\xb3 sistemos stuburkaulis yra per Juodkalnij\xc4\x85 einanti Belgrado-Baro gele\xc5\xbeinkelio dalis. \xc5\xa0is gele\xc5\xbeinkelis atidarytas 1976 m., tuo metu tai buvo modernus gele\xc5\xbeinkelis su tokiais in\xc5\xbeineriniais sprendimais kaip Mala Rijekos viadukas (auk\xc5\xa1\xc4\x8diausias pasaulyje gele\xc5\xbeinkelio viadukas) ir 6,2 \xc2\xa0km ilgio Sozinos tunelis._NEWLINE_XX a. paskutiniajame de\xc5\xa1imtmetyje gele\xc5\xbeinkeliui nuolat tr\xc5\xabko finansavimo, kokyb\xc4\x97 prast\xc4\x97jo ir gele\xc5\xbeineklis pasidar\xc4\x97 nebesaugus. Kulminacija pasiekta 2006 m. Bio\xc4\x8d\xc4\x97s gele\xc5\xbeinkelio katastrofos metu, kai nuo b\xc4\x97gi\xc5\xb3 nusirito keleivinis traukinus ir \xc5\xbeuvo 47 \xc5\xbemon\xc4\x97s. Dedamos pastangos i\xc5\xa1 esm\xc4\x97s rekonstruoti gele\xc5\xbeinkel\xc4\xaf._NEWLINE_Nik\xc5\xa1i\xc4\x8diaus- Podgoricos gele\xc5\xbeinkelis (ilgis - 56,6 km) pastatytas 1948 m. kaip siaurasis gele\xc5\xbeineklis ir perdarytas \xc4\xaf standartin\xc4\x99 v\xc4\x97\xc5\xbe\xc4\x99 1965 m. Nuo 1992 iki 2012 m. naudotas tik krovini\xc5\xb3 perve\xc5\xbeimui, daugiausia boksitui i\xc5\xa1 Nik\xc5\xa1i\xc4\x8diaus kasyklos \xc4\xaf Podgoricos aliuminio gamykl\xc4\x85, maksimalus leistinas greitis buvo suma\xc5\xbeintas iki 30 km/h. 2006-2012 m. gele\xc5\xbeinkelis buvo rekonstruotas ir elektrifikuotas, keleivi\xc5\xb3 perve\xc5\xbeimas atnaujintas 2012 m., leistinas greitis padidintas iki 75-100 km/h._NEWLINE_Podgoricos-\xc5\xa0koderio gele\xc5\xbeinkelis, kurio t\xc4\x99sinys siekia Tiran\xc4\x85, ilg\xc4\x85 laik\xc4\x85 naudotas tik krovini\xc5\xb3 perve\xc5\xbeimui. Gele\xc5\xbeinkelio dalis Albanijoje 1997 m. buvo apgadinta, ta\xc4\x8diau 2002 m. susisiekimas buvo atnaujintas. Atskiros gele\xc5\xbeinkelio atkrapos remontuojamos nuo 2009 m., remoneto darb\xc5\xb3 ka\xc5\xa1tai sudaro 9,7 mln. eur\xc5\xb3.'